 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ብኣካል ዘይፈልጦ ኣቦ ጓለይ 24 ጉንቦት 2019 ምንጪ ስእሊ, Liat Malka መግለጺ ስእሊ, ሺራን ሊያትን ኣብ 2013 ጓል 35 ዓመት ዝነበረት መምህር አጸደ ህጻናት ሊያት ማልካ ዕድሚኣ ይኸይድ ስለዘሎ ቀልጢፋ ክትወልድ ከምዘለዋ ተረደአት ኮይኑ ግና መናብርታ ክኸውን እትመርጾ ሰብ ኣብ ጥቓኣ ስለዘይነበረ ንእግረ መገዳ ሕልሚ ብህይወት ዘየለ ሰብ ክተግህድ ወሰነት ዕድሚኣ ይደፍእ ከምዘሎ ዝተረደአት ሊያት ናይ ወሊድ ዕድሚኣ ከይሓልፋ ስለዝሰገአት ናብ ሓኪም ከይዳ ብዛዕባ ናይ ምውላድ ዕድላ ምርመራ ገይራ ከምቲ ዝፈረሐቶ ድማ ኣብ ማህጸና ዘሎ እንቋቖሖ እናወሓደ ይኸይድ ከምዘሎን ቀልጢፋ እንተዘይወሊዳ ኣዶ ናይ ምዃን ዕድላ ከምእትስእን ውጽኢት እቲ ምርመራ ሓቢሩላ ሽዑ ንሽዑ ዘለኒ ኩሎም አማራጺታት ተጠቒመ ቀልጢፈ ክወልድ ከምዘለኒ ወሲነ እትብል ሊያት ኣብ ገዝኣ ምስ በጽሐት ኣብ ኢንተርነት ብዛዕባ ዘለዉዋ ኣማራጺታት ክትናዲ ጀሚራ እቲ ዝወልዶ ቆልዓ አቡኡ ክፈልጥ ስለዝደሊ ካብ ናይ ለገስቲ ዘርኢ ፍረ ተባዕታይ ክጥቀም ኣይክእልን ትብል ሊያት ሓደ መዓልቲ ግን ሃንደበት ኣብ 2009 ዝተቐደሐ ቪዲዮ ኣብ ዩትዩብ ረኺባ ኣብቲ ቪድዮ ቭላድን ጁሊያ ፖዝኒያኒስክን ዝተብሃሉ ሰባኣይን ሰበይትን ናይ ዝሞተ ወዶም ዘርኢ ተባዕታይ ተጠቒማ ክትወልድ እትደለይ ጓል ኣነስተይቲ ከምዝደልዩ ይረአ እቶም ሰብኣይን ሰበይትን ደቂ ወዶም ከህልዉዎም እዮም ዝደልዩ እንተወሓደ ካብ ከምዚ ዓይነት ኩነታት ክርከብ ዝኽእል ቆልዓ ወላዲኡ ዋላ ብህይወት ኣይሃሉ ወዲ መን ምዃኑ ስለዝፍለጥ ነቲ ዕድል እትጥቀመሉ ኩነታት እንተሃልዩ ንምርግጋጽ ንጠበቓ እቶም ሰብ ሓዳር ረኺባቶ ከም ኣጋጣሚ ድማ እቶም ሰብ ሓዳር ኣለሻ ካብ ዝጅምሩ እኳ ኣርባዕተ ዓመት ሓሊፉዎም እንተነበረ ከምቲ ዝሓሰብዎ ኣይሰመረሎምን ሊያት ምስቶም ወለዲ ንምዝርራብ ባይታ ምስ ኣመቻቸወት ኣብቲ ንፈለማ እዋን ዝተራኸብሉ መዓልቲ ናይ ዝፈትዉዎ ብህይወት ዘየለ ወዶም ባሩች ፎቶታት ሒዞም መጺኦም ምንጪ ስእሊ, Julia Pozniansky መግለጺ ስእሊ, ባሩች ፖዝኒያንስኪ ባሩች ወዲ 23 ኣመት እናሃለወ ብሕማም ካንሰር ኣፍ ተጠቒዑ ነቲ ሕማም ንምሕካም ዝግበር ጨረር ኬሞቴራፒ ዘርኢ ወዲ ተባዕታይ ከጥፍእ ወይ ክቕንሶ ስለዝኽእል ሓካይም ቅድሚ ሕክምና ምጅማሩ ካብ ናይ ባሩች ዘርኢ ተባዕታይ ወሲዶም ኣብ ባንኪ ክቕመጥ ገይሮም በቲ ሕማም ዝተጠቐዐ ክፍሊ መልሓሱ ክውገድ ተገይሩ በዚ ድማ ክዛረብ ኣይከኣለን እንተሞይቱ ትኽክለኛ ሰበይቲ ደሊና በቲ ዝገደፎ ዘርኢ ቆልዓ ክወልድ ክንገብር ነጊሩና ትብል ጁልያ ባሩች ኣብ 25 ዓመቱ ኣብ 2008 እዩ ሞይቱ ቆልዓ ኣይወለደን ኣይተመርዓወንውን ነይሩ ኣዲኡ ጁሊያ ድማ ሽዑ ንሽዑ እያ ሓደራ ወዳ ክትፍጽም ላዕልን ታሕትን ምባል ዝጀመረት ሰበይቲ ጥራሕ እንተይኮነስ ነቲ ዘርኢ ንምጥቃም ካብ ቤት ፍርዲ እስራኤል ፍቓድ ክትረክብ ነይሩዋ ምስ ክልተ ደቂ ኣንስትዮ ዝገበሩዎም ፈተነታት ኣይሰመሩን ጁሊያ ኣብ 2013 ንፈለማ እዋን ንሊያት ክትረኽባ እንከላ ጽብቕቲ ሰብ ምዃና ቀልጢፈ ተረዲአ ትብል ሊያት ድማ ፎቶታት ባሩች ምስረኣየት ምስሉ ቀልጢፉ ምስ ውሽጣ ከምዝተወሃደ ትዛረብ ምንጪ ስእሊ, Julia Pozniansky መግለጺ ስእሊ, ጁሊያ ቭላድን ባሩችን ሽዑ ንሽዑ ድማ ሊያት እቲ ቅድሚ ሓሙሽተ ዓመታት ዝሞተን ዘይትፈልጦን ባሩች ኣቦ ውሉዳ ክኸውን ወሲና ዘርኢ ተባዕታይ ባሩች ክትጥቀም ምስ ወለዱ ተፈራሪማ ከይዲ ሕክምና ምስጀመረት ኣብ ፈለማ ኣይተሳኸዐን ካብ ቀጻሊ ፈተነ ግን ጥንስቲ ከምዝኮነት ተነጊሩዋ ኮይኑ ግን ኣብ ፈለማ ዘሐጉስ ዝነበረ ዜና ጸኒሓ ክትሻቐል ገይሩዋ ብሓቂ ሰምቢደ ናይ እማን ዝኸውን ኣይመሰለንን ነይሩ ትብል ወለዱ ኣጸቢቐ ኣይፈልጦምን ክልተ ወይ ሰለስተ ግዘ ኢና ተራኺብና ትብል ወለዲ ሊያት ናብ እስራኤል ብስደት ዝመጹ ተወለድቲ ሞሮኮ እዮም ወለዲ ባሩች ድማ ተወለድቲ ሩስያ ክልቲኦም ሰባት ዝተፈላለየ ባህሊ ካብ ዘለዎ ከባቢታት ዝመጹ እዮም ከመይ ክረዳድኡ ከምዝኽእሉ አዐርዩ ኣጨኒቕዋ ብደቂ ተባዕትዮ ዝወሰድ መከላኸሊ ጥንሲ? 